2014 s. dekabr 4 künü Kieyvde Yevgen Sverstüknen sağlıqlaşma binlernen adamlar keldiler. Olarnıñ arasında Ukraina Prezidenti Petro Poroşenko, baş naziri Arseniy Yatsenük, 2005-2010 seneleri Ukraina Prezidenti Viktor Üşçenko, ""Perşogo grudnya"" Teşebbüsli taqımınıñ istirakçileri, dissidentler Vasıl Ovsiyenko, Yösıf Zisels, Semen Gluzman, Oles Şevçenko, yazıcı Mariya Matios, yırcılar Svyatoslav Vakarçuk, Ruslana, Telnuk tataları, Kiyev meri Vitaliy Kliçko, vatandaşlar.

Meñli Geray han 1511-de Lehistan qıralınen ittifaq añlaşması yasadı. Belarus ve Ukraina üstündeki akimiyet iddasından, Lehistan lehine vazgeçti. Lehistan, Qırım Hanlığına senede 15 000 altın bergi berüvni qabul etti. Bu vaqıtta Osmanlı Devletinde Sultan II Beyazıdnıñ oğlu şehzade Selim (Yavuz Sultan Selim), ağası şehzade Ahmednen veliahtlıq sebebinen cenkke tutuşqan edi. Sultan, balaban oğlunıñ tarafını tutqanı içün, şehzade Selim yeñildi. Qırımğa qaçıp qaynatası Meñli Geray hanğa sığındı. (Eñ yayılğan rivayetke köre Yavuz Sultan Selim hannıñ apayı Ayşe Havsa sultan Meñli Geray hannıñ qızı ola. Ondan olğan oğlu Qanuniy Sultan Suleyman handa uzun zaman Kefe sancağında qaldı.) Vaziyetten haberi olğan şehzade Ahmed, Meñli Geray hanğa bir mektüp yiberip, özüne sığınğan qardaşı şehzade Selimni apis eterse, Kefeni ve Qırımnıñ yaqınlarındaki müim bazı qalelerni Qırım Hanlığına taşlaycağını bildirdi. Meñli Geray han, mektüpni ketirgen elçige şu cevapnı berdi “Memleketimizge, şerefli bir zadekânnıñ oğlu keldi. Sebep ve maqsadıñıznı añlap olamadım. Rumelige ketmege istese, biz buña niçün ve nasıl mani ola bilemiz? Apis istemek de qardaşlıqqa sığmaz.” Şehzade Selim daa soñra Meñli Geray hannıñ oğlu Saadet Geraynıñ refaqatinde ve qorumasında Rumelige keçirildi.

Ulu Özen (ukraince Генеральське, Улу-Узень, rusça Генеральское, Улу-Узень) - Qırımnıñ Aluşta şeer şurasında bir köydir. Ealisiniñ sayısı 289 kişi (2001 senesi).

Çuvaşlarnıñ oturğan regionı XVI asırda Ruslarnıñ eline keçken, regionda 1920-de muhtar memuriy birligi olğan, 1925 senesi aprelinde de muhtar cumhuriyet alına kelgendir. ŞSCBniñ dağılmasından soñ da (1991) Çuvaşistan Cumhuriyeti adını alğandır.

Qızıl Bay (ukraince Кумове, Кизил-Бай, rusça Кумово, Кизил-Бай) — Qırımnıñ Aqşeyh rayonında bir köydir. Ealisiniñ sayısı 1 108 kişi (2001 senesi).

Zalanköy (ukraince Холмівка, Заланкой, rusça Холмовка, Заланкой) – Qırımnıñ Bağçasaray rayonında bir köy. Ealisiniñ sayısı 2 405 kişi (2001 senesi).

Mezhep (arapça مذهب‎ - mezheb, çoqluğı: مذاهب‎ mezāhib) - çeşit körüş ve rey ayrılıqlarından sebep dinde ortağa çıqqan bir de bir fikriy aqım ve ceryan.

Cıyın - qırımtatar halqınıñ adetlerinden bir adettir. Cıyınlar qış vaqıtı, köylülerniñ azbarda, çayırlarda ve bağ-bağçalarda, qızğın işleri bitken soñ, keçirile turğan. Yaşlar ve qızlar birde bir dostlarınıñ evinde qonuşmaq ve eglenmek içün nevbetnen toplaşa ediler.

1993 senesi Münhen şeerinde Azat Ukrainalı universitetinde felsefe boyunca doktorlıq dissertatsiysıanı qorçalay. Dissertatsiyanıñ mevzusı – ""Ukrain edebiyatı ve hristian adeti"".